આજથી ૨૫૬ ઈ.પૂ. સમ્રાટ અશોક દ્વારા સ્થાપવામાં આવેલા સાત સ્તંભોમાંથી એક ઉપર અંકિત વાક્યો દ્વારા સમ્રાટ અશોક કહે છે : ‘મારા રાજ્યાભિષેકના છવ્વીસ વર્ષ પછી વિભિન્ન પ્રકારનાં પશુઓને સંરક્ષિત ઘોષિત કરવામાં આવે છે - જેમાં પોપટ, મેના, હંસ, જંગલી બતક, ચામાચીડિયાં, રાણી કીડી, હાડકાં વિનાની માછલી, કાચબા, રામાનંદી કાચબા, ખિસકોલી, શાહી, હરણ, બળદ, જંગલી ગધેડાં, જંગલી કબૂતર, સામાન્ય કબૂતરો, તમામ ચોપગાં પ્રાણીઓ જે કોઈ રીતે ઉપયોગી નથી તથા ખાવા યોગ્ય પણ નથી.’ અશોકે હિન્દુ ધર્મ, બૌદ્ધ-જૈન ધર્મનું અનુસરણ કરીને હુકમ કર્યો કે પશુઓને ભોજનનો ભાગ ન બનાવવામાં આવે. તેણે એ પણ આદેશ કર્યો કે વૃદ્ધ ગાય તથા બળદને નિવૃત્ત કરીને તેમની સાથે સારો વ્યવહાર કરવામાં આવે.